黃儒炳

黄儒炳，字士明，號倬星，廣東廣州府順德縣人，明朝政治人物，进士出身。

生平 
登萬曆三十一年癸卯科廣東乡试第二十名举人，三十二年（1604年）联捷甲辰科二甲進士，改庶吉士，入翰林院，三十五年授翰林院编修，次年丁忧。服除补原职，主试四十三年乙卯科江西乡试。四十四年升右中允，四十七年升左谕德，天啓元年（1621年）主考应天乡试，升右庶子，掌司經局，二年（1622年）官南京國子監祭酒，修《南雍续志》，辑二十一史具题，请修率性、正义、修道三堂。三年（1623年）转南京吏部侍郎，值尚书缺，摄理堂务。廷推邹元标为冢宰，中旨不下，儒炳两疏请之。摄工部时，主事惠承芳建议于都城下歲加税十万两，人情汹汹，儒炳随疏驳参，议始罢。摄礼部篆，齐庶宗多不法，乃定宗长之制。转礼部右侍郎兼侍读学士、纂修神宗光宗实録副总裁，进吏部左侍郎兼官如故。以母老身病请告，得旨回籍，归家未几而母殁，竟以哀毁卒。所著有《影木轩文集》。

家族 
曾祖黄樂，祖黄信，父黄文礼，號谷泉；母李氏，封孺人。子黄图赞，字曰性，以廕仕至户部四川司郎中。

参考资料

《廣東通志》

R
顺德人
明朝礼部左侍郎
明朝吏部左侍郎
明朝翰林院侍读学士
明朝庶吉士
明朝南京國子監祭酒
南京吏部侍郎
明朝戶部觀政
明朝翰林院编修
明朝鄉試考官
明朝右中允
明朝左諭德
明朝右庶子